Diari Oficial de la Generalitat Valenciana


Sumari del DOGV 9314, del 06-04-2022 (2022/2673)

RESOLUCIÓ de 22 de març de 2022, de la Direcció General d'Agricultura, Ramaderia i Pesca, per la qual s'autoritza l'activitat d'aqüicultura marina de l'establiment, viver per al cultiu de clòtxina al Port de València, marcació número 20, denominat «Tereseta». Expediente ANIA/460021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9314

Data del DOGV
:   06-04-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/2673


Data del document
:   22-03-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * aqüicultura

RESOLUCIÓ de 22 de març de 2022, de la Direcció General d'Agricultura, Ramaderia i Pesca, per la qual s'autoritza l'activitat d'aqüicultura marina de l'establiment, viver per al cultiu de clòtxina al Port de València, marcació número 20, denominat «Tereseta». Expediente ANIA/460021. [2022/2673]  
Vist el Decret 25/2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de la Comunitat Valenciana.  
Vista la sol·licitud presentada el 10.05.2021, i posteriors modificacions de dates 23.09.2021, 06.10.2021 i 24.11.2021 per B. and F. Oceanil, SL, per a procedir a la instal·lació d'un establiment d'aqüicultura marina en aigües del port de València que substituïsca una antiga musclera.  
  
Vist l'atorgament d'autorització d'ocupació de domini públic per part de l'Autoritat Portuària fins al 31 de desembre de 2022.  
  
Vista la proposta de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica de València de data 09.02.2022.  
Vist l'informe del Servei d'Avaluació d'Impacte Ambiental de data 10 de març 2022.  
Vist l'informe de la Secció de Pesca Marítima de València de data 15 de març 2022.  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Atorgar l'autorització administrativa a B. and F. Oceanic, SL, amb CIF G42256141, amb domicili a la carretera d'En Corts, s/n, nau multiserveis 3, 46383 València, per a la instal·lació d'un establiment d'aqüicultura marina en aigües de domini públic portuari que substituïsca una antiga musclera.  
  
Segon  
Característiques de l'establiment:  
Tipus de cultiu: mol·luscos bivalves  
Espècie: clòtxina (Mytilus galloprovincialis)  
Producció anual màxima: 140 t/any  
Capacitat màxima de càrrega: 66 t  
Tipus establiment: viver  
Superfície: 540 m²  
Ubicació marcació número 20 del port de València. Zona CVA-3 port de València - la Gitada.  
Coordenades geogràfiques ETRS-89  
X = 731557,13 Y = 4369400,98  
X = 731532,11 Y = 4369411,15  
X = 731524,58 Y = 4369392,62  
X = 731549,60 Y = 4369382,46  
  
Tercer  
La iniciació de les obres i la finalització d'aquestes es comunicarà a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de València, i caldrà per a iniciar l'explotació la inspecció prèvia de les instal·lacions per part dels serveis tècnics de la conselleria.  
  
Quart  
Sobre la base de l'article 29, de control administratiu, de la Llei 5/2017, els organismes competents podran inspeccionar la marxa de les obres a realitzar, així com del funcionament de l'establiment, i el titular s'obliga a franquejar l'entrada als inspectors i tècnics corresponents.  
  
Cinqué  
Es compliran les condicions i prescripcions següents:  
- El disseny de la instal·lació serà l'especificat en el projecte elaborat per Hugo Coll amb data 24.02.2021  
€ Les de l'autorització d'ocupació de domini públic per part de l'autoritat portuària fins al 31 de desembre de 2022.  
- La primera venda s'haurà de realitzar a través d'un centre d'expedició autoritzat.  
- S'haurà de disposar del corresponent document de registre correctament emplenat, sempre que es traslladen mol·luscos bivalves al centre de depuració.  
- El titular de la instal·lació haurà d'enviar a l'òrgan competent de la seua comunitat autònoma un resum mensual en què es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. La remissió es realitzarà en la primera quinzena del mes següent al qual es refereixen les operacions de venda.  
La informació indicada en el paràgraf anterior serà remesa pel titular de l'establiment de producció en suport informàtic, format de fitxer normalitzat, en la primera quinzena del mes següent al qual es refereixen les dades.  
  
Sisé  
La paralització de l'activitat sense causa justificada segons el parer dels serveis tècnics de la Conselleria d'Agricultura, Desenvolupament Rural, Emergència Climàtica i Transició Ecològica, així com l'extinció de les autoritzacions emeses per les resolucions referides anteriorment, suposaran la pèrdua de l'autorització.  
  
Seté  
El sistema de tecnologia de cria s'ajustarà en tot moment a la memòria realitzada i signada per Cristina Pereiro Figueiras el 06.05.2021, i qualsevol variació sobre aquest tema haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica, i, si escau, se sotmetrà a la reglamentació aplicable.  
  
Huité  
El titular de l'establiment haurà de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, en un termini de tres mesos, les modificacions referents a:  
1. Els canvis de titularitat, tant de les persones físiques o jurídiques com de les que formen part d'aquestes.  
2. El cessament de l'activitat.  
3. Les ajudes públiques concedides a l'establiment tot indicant la seua finalitat.  
4. Els canvis de domicili o raó social i del número d'identificació fiscal.  
  
Nové  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
La present resolució no posa fi a la via administrativa, i contra aquesta podrà interposar-se un recurs d'alçada davant del secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació de la present resolució, de conformitat amb el que es disposa en els articles 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
València, 22 de març de 2022.- El director general d'Agricultura, Ramaderia i Pesca: Antonio Quintana Martínez.